cyanic-selkie/wikianc huggingface dataset:
Παναγιώτης Ψωμιάδης
Καταδίκη και έκπτωση από το αξίωμα του περιφερειάρχη
Το 2009 ο Ψωμιάδης κατηγορήθηκε για παράβαση καθήκοντος εξαιτίας μείωσης σε 5.000 ευρώ προστίμων ύψους 89.000 ευρώ που είχαν επιβληθεί σε ιδιοκτήτη πρατηρίου υγρών καυσίμων, ο οποίος νόθευε το εμπόρευμα του. Καταδικάστηκε πρωτοδίκως το Φεβρουάριο του 2009 και του επιβλήθηκε ποινή φυλάκισης ενός έτους με τριετή αναστολή. Η υπόθεση οδηγήθηκε στο εφετείο και μετά από τέσσερις αναβολές το Πενταμελές Εφετείο Θεσσαλονίκης τον έκρινε ένοχο στις 7 Απριλίου 2011 με την ίδια ποινή. Σε συνέντευξη που έδωσε στις 9 Απριλίου σε ραδιοφωνικό σταθμό της Θεσσαλονίκης, ο Ψωμιάδης δήλωσε ότι είναι αθώος αφού βοήθησε έναν συνάνθρωπο, και πως το πραγματικό ποσό που διέγραψε ανέρχεται στα 1000 ευρώ, ισχυρισμοί που διέψευσε με ρεπορτάζ της η εφημερίδα Μακεδονία.
Αμφιλεγόμενες δηλώσεις
Ο Παναγιώτης Ψωμιάδης αναδείχτηκε κατά τη δεκαετία του 2000 σε δημοφιλή προσωπικότητα αποκτώντας παράλληλα μια ισχυρή εκλογική δυναμική στην τοπική αυτοδιοίκηση. Κατά το παρελθόν έχει εκφράσει φιλοβασιλικές απόψεις, ενώ συμμετείχε σε εκδήλωση της Βασιλικής Ενώσεως που εδρεύει στα Γιαννιτσά. Επίσης, έχει επικριθεί για φιλοχουντικές αντιλήψεις και πολιτικό λαϊκισμό, καθώς και για ομοφοβικές απόψεις. Κατά καιρούς έχει εκφραστεί θετικά για προσωπικότητες άλλων πολιτικών κομμάτων, όπως οι Ανδρέας Παπανδρέου και Χαρίλαος Φλωράκης.
Δηλώσεις υπέρ της χούντας
Σε δήλωσή του τον Μάρτιο του 2001, αποκάλεσε τη Χούντα «επανάσταση», προκαλώντας αντιδράσεις στη Νέα Δημοκρατία. Ο τότε πρόεδρος του κόμματος Κωνσταντίνος Καραμανλής του ζήτησε να ανασκευάσει τη δήλωση αυτή. Αντίστοιχα, σε συνέντευξη του το 2016 στον Πέτρο Κωστόπουλο εξύμνησε δημόσια την περίοδο της Δικτατορίας, ενώ την 21η Απριλίου του 2017 δημοσίευσε σε μέσο κοινωνικής δικτύωσης εγκωμιαστική ανάρτηση για τον πραξικοπηματία Γεώργιο Παπαδόπουλο, κίνηση που καταδικάστηκε από μεγάλη μερίδα των ελληνικών ΜΜΕ.
Δηλώσεις υπέρ Χρυσής Αυγής
Τον Ιούνιο του 2012, σε προεκλογική ομιλία του στην Ξάνθη, συμπεριέλαβε τη Χρυσή Αυγή στις - κατά τον ίδιο - «αδελφικές κεντροδεξιές παρατάξεις» της Νέας Δημοκρατίας, από τις οποίες το κόμμα θα αντλούσε ψήφους ενόψει των εκλογών της 17ης Ιουνίου. Η δήλωσή του προκάλεσε αντιδράσεις, με αποτέλεσμα ο ίδιος να προβεί λίγο αργότερα σε διευκρινιστικές δηλώσεις, τονίζοντας ωστόσο τη μερική συμφωνία σε ορισμένα σημεία. Το 2017, μετά από σχετική ερώτηση που του έγινε στο πλαίσιο συνέντευξης, ανέφερε ότι θα ήταν πιθανότερο να συνεργαστεί ο ίδιος με τη Χρυσή Αυγή παρά με τον ΣΥΡΙΖΑ.
Δηλώσεις εναντίον Γ. Μπουτάρη
Στις 19 Μαΐου 2018 κατά τη διάρκεια εκδήλωσης για τη γενοκτονία των Ποντίων στη Θεσσαλονίκη, τη στιγμή που ο Ψωμιάδης έδινε συνέντευξη σε τοπικό μέσο, ο δήμαρχος της πόλης Γιάννης Μπουτάρης προπηλακίστηκε από μερίδα πολιτών. Ο Ψωμιάδης σχολίασε ζωντανά την επίθεση, χρησιμοποιώντας υβριστικούς χαρακτηρισμούς έναντι του Μπουτάρη. Οι συγκεκριμένες δηλώσεις χαρακτηρίστηκαν απαράδεκτες. Στις αρχές του 2019 ο ίδιος παραπέμφθηκε σε δίκη με την κατηγορία προτροπής σε διάπραξη πλημμελήματος, σε μια υπόθεση που έληξε το 2023 με την αθώωσή του.
Εξωτερικοί σύνδεσμοι
Κατηγορία:Βουλευτές εκλεγμένοι με τη Νέα Δημοκρατία Κατηγορία:Βουλευτές Α΄ Θεσσαλονίκης Κατηγορία:Νομάρχες Θεσσαλονίκης Κατηγορία:Δημοτικοί Σύμβουλοι ανά την Ελλάδα Κατηγορία:Περιφερειάρχες Κεντρικής Μακεδονίας Κατηγορία:Πρόεδροι Παρατάξεων Περιφέρειας Κεντρικής Μακεδονίας Κατηγορία:Έλληνες αθλητές δρόμων ταχύτητας Κατηγορία:Έλληνες πολιτικοί του 20ού αιώνα Κατηγορία:Έλληνες πολιτικοί του 21ου αιώνα
Αλέξανδρος Βυζάντιος
Ο Αλέξανδρος Βυζάντιος (14 Ιουλίου 1841 - 28 Δεκεμβρίου 1898) ήταν Έλληνας πολιτικός δημοσιογράφος.
Βιογραφικά στοιχεία
Γεννήθηκε στο Ναύπλιο στις 14 Ιουλίου του 1841. Πατέρας του ήταν ο Σκαρλάτος, και μεγαλύτερος αδελφός του ο Αναστάσιος.
Άρχισε να δημοσιογραφεί από την εφηβική του ηλικία. Ασχολήθηκε με την ποίηση, παίρνοντας μέρος στον Βουτσιναίο διαγωνισμό, στον οποίο και βραβεύτηκε για το ποίημά του «Σωκράτης και Αριστοφάνης». Αποτελούσε ενεργό μέλος της τότε αποκαλούμενης «χρυσής νεολαίας», η οποία συνετέλεσε πολύ στον εκθρονισμό τον Όθωνα. Μεταμέλησε όμως αργότερα πικρά και θρήνησε τον θάνατο του εξόριστου βασιλιά στην «Νέα Ημέρα» με άρθρο βαρυσήμαντο.
Απεβίωσε στις 28 Δεκεμβρίου 1898 στην Αθήνα, όπου για τελευταία φορά είχε επιστρέψει λίγο πιο πριν λόγω της σοβαρά κλονισμένης υγείας του.
Εξωτερικοί σύνδεσμοι
Κατηγορία:Έλληνες δημοσιογράφοι
Μουγίνγκα
Η Μουγίνγκα (κιρούντι: Muyinga) είναι η δεύτερη μεγαλύτερη πόλη του Μπουρουντί. Είναι η πρωτεύουσα της Επαρχίας Μουγίνγκα. Έχει πληθυσμό 48.997 κατοίκων.
Δείτε επίσης
Κατηγορία:Πόλεις του Μπουρούντι
C7H16
Κατηγορία:Αποσαφηνίσεις χημικών τύπων Κατηγορία:Αλκάνια Κατηγορία:C7
Σαμόα Τζο
Ο Νουφολάου Τζόελ Σενόα (Nuufolau Joel "Joe" Seanoa, 17 Μαρτίου 1979) είναι Αμερικανός παλαιστής, γνωστότερος ως "Σαμόα Τζο" στα ρινγκ που εμφανίζεται. Αυτή την περίοδο έχει συμβόλαιο με την εταιρία πάλης WWE.
Καριέρα
Πριν κάνει το ντεμπούτο του στο ΤΝΑ το 2005, ο Τζο πάλευε στην εταιρία πάλης Ring of Honor, όπου κράτησε για 21 μήνες το Παγκόσμιο Πρωτάθλημα ROH. Όταν εντάχθηκε στο TNA έμεινε αήττητος για 18 μήνες και το σερί του τελείωσε στο Genesis το 2006, όταν έχασε απο τον Κερτ Ανγκλ.
Στη καριέρα του κέρδισε αρκετούς τίτλους, όπως το "Καθαρό" Τίτλο του ROH, Παγκόσμιο Πρωτάθλημα Βαρέων Βαρών του TNA, το Πρωτάθλημα Κατηγορίας Χ πέντε φορές, το Ομαδικό Πρωτάθλημα TNA δύο φορές και το Τηλεοπτικό Πρωτάθλημα μία φορά. Επίσης, έχει κερδίσει τους διαγωνισμούς Super X Cup το 2005, και King of the Mountain 2008.
Εκτός πάλης
Ο Σενόα έχει εκπαιδευτεί στο βραζιλιάνικο ζίου ζίτσου, τζούντο, και μάι τάι. Είναι φίλος με τους παλαιστές Σι Εμ Πανκ, Χόμισαϊντ, Κρίστοφερ Ντάνιελς, Έι Τζέι Στάιλς και Ρομπ Βαν Νταμ.
Πηγές
Κατηγορία:Επαγγελματίες Παλαιστές Κατηγορία:Επαγγελματίες Παλαιστές του TNA
Β΄ κατηγορία ποδοσφαίρου ανδρών Κύπρου 1987-88
Σύστημα διεξαγωγής
Στο πρωτάθλημα της Β΄ κατηγορίας 1987-88 συμμετείχαν 15 ομάδες. Όλες οι ομάδες αναμετρήθηκαν αναμεταξύ τους από δύο φορές, μία εντός και μία εκτός έδρας. Πρωταθλήτρια ανακηρύχτηκε η ομάδα που συγκέντρωσε τους περισσότερους βαθμούς. Οι δύο πρώτες ομάδες προβιβάστηκαν στο πρωτάθλημα Α΄ κατηγορίας 1988-89. Οι τρεις τελευταίες ομάδες υποβιβάστηκαν στο πρωτάθλημα Γ΄ κατηγορίας 1988-89.
Σύστημα βαθμολόγησης
Η νίκη βαθμολογείτο με 2 βαθμούς και η ισοπαλία με 1 βαθμό ενώ η ήττα δεν έδινε κανένα βαθμό.
Αλλαγές σε σχέση με την περίοδο 1986-87
Ομάδες που προήχθησαν στην Α΄ κατηγορία 1987-88
Ομάδες που διαβαθμίστηκαν στην Γ΄ κατηγορία 1987-88:
Ομάδες που διαβαθμίστηκαν από την Α΄ κατηγορία 1986-87
Ομάδες που προήχθησαν από την Γ΄ κατηγορία 1986-87:
Βαθμολογία
Η τελική βαθμολογία του πρωταθλήματος ήταν:
Κανόνες βαθμολογίας: 1ος Βαθμοί, 2ος Διαφορά τερμάτων (τέρματα υπέρ-τέρματα κατά), 3ος Καλύτερη επίθεση.
Δείτε επίσης
Κατηγορία:Β΄ κατηγορία ποδοσφαίρου ανδρών Κύπρου Κατηγορία:Εγχώρια ποδοσφαιρικά πρωταθλήματα 1987-1988
Δαματρία Ρόδου
Η Δαματριά είναι χωριό του δήμου Ρόδου της Περιφερειακής Ενότητας Ρόδου, της Περιφέρειας Νοτίου Αιγαίου. Έχει συνολικό πληθυσμό 641 κατοίκων (Δαματριά 633, Κάτω Καλαμώνας 8), σύμφωνα με την απογραφή του 2011. Βρίσκεται στη δυτική πλευρά του νησιού της Ρόδου και απέχει περίπου 15 χμ. σε ευθεία γραμμή από το κέντρο της πόλεως Ρόδου.
Ιστορία
Διάσπαρτα αρχαιολογικά ευρήματα επιβεβαιώνουν τις βιβλιογραφικές αναφορές, οι οποίες επισημαίνουν τη διαρκή κατοίκηση της περιοχής από την κλασική ελληνική αρχαιότητα και την ελληνιστική περίοδο μέχρι σήμερα, χωρίς διακοπή, εξαιτίας του εύφορου εδάφους, του υγρού και ζεστού μικροκλίματος και των νερών που αφθονούσαν στο Δαματρενό ποταμό και τα ρυάκια του. Ο Δήμος Δαματριέων, η ύπαρξη του οποίου επιβεβαιώνεται από αρχαίες επιγραφές και άλλα ευρήματα (αργολιθοδομή, μαρμάρινα αρχιτεκτονικά μέλη, τάφους, δάπεδα οικιών κ.ά.), αποτελούσε κατά την αρχαιότητα έναν από τους δήμους της πόλεως-κράτους της Ιαλυσίας ή Ιαλυσού, μιας από τις ισχυρότερες της Δωρικής Εξάπολης.
Ιδιαίτερης ιστορικής αξίας είναι ο χώρος πέριξ της Ιεράς Μονής Υψώσεως Τιμίου Σταυρού Δαματριάς, ο αρχαιότερος λατρευτικός τόπος της περιοχής, όπου βρέθηκαν ερείπια από αρχαιοελληνικά, ρωμαϊκά, βυζαντινά και ιπποτικά κτίσματα.
Ιδιαίτερης ιστορικής αξίας είναι, επίσης, ο υπόσκαφος, αγιογραφημένος ναΐσκος του Αγίου Νικήτα (12ος-13ος αι.) με πλούσια ευρήματα της ύστερης βυζαντινής περιόδου καθώς και ο μεταβυζαντινός ναΐσκος (υπόσκαφος αρχικά) του Αρχαγγέλου Μιχαήλ, με σπαράγματα τοιχογραφιών τα οποία ανάγονται στον 15ο αι. και νωπογραφίες του 17ου αι.
Κατά την περίοδο της Ιπποτοκρατίας (14ος-αρχές 16ου αι.), η Δαματριά υπαγόταν στην Καστελλανία της Villanova. Αναφορές στα αρχεία των Ιωαννιτών Ιπποτών (Knights Hospitallers) που βρίσκονται στη Μάλτα, επισημαίνουν την κατοίκηση, τη νομή της γης και την αγροτική εκμετάλλευση της Δαματριάς.
Μεταγενέστερα, kατά την περίοδο της Τουρκοκρατίας, η τοπική εκκλησία με λατρευτικό κέντρο τον Ιερό του Αγίου Ιωάννου του Θεολόγου, χτισμένου περί το 1850, φαίνεται να συσπείρωνε και να φρόντιζε τους ντόπιους κατοίκους.
Κατά την περίοδο της Ιταλοκρατίας (1912-1943), οι Ιταλοί κατακτητές εξανάγκασαν τους ντόπιους κατοίκους σε υποχρεωτική ανταλλαγή εύφορων γαιών και καλλιεργήσιμων εκτάσεων, προκειμένου να εφαρμόσουν τα σχέδια αγροτικής ανάπτυξης, αξιοποιώντας κυρίως Ιταλούς εποίκους που εγκατέστησαν στην περιοχή του Κάτω Καλαμώνα και ορισμένους κατοίκους της Δαματριάς. Στην ίδια περιοχή εγκατέστησαν αστυνομικό σταθμό, ο οποίος μεταφέρθηκε λίγο αργότερα στον Άνω Καλαμώνα, όπου και εγκαταστάθηκε η κατοχική γερμανική διοίκηση (8.9.1943/9.5.1945).
Μετά την κατάρρευση του γερμανο-ιταλικού άξονα, η περιοχή της Δαματριάς, όπως και τα υπόλοιπα χωριά και νησιά της Δωδεκανήσου, βρέθηκε μεταβατικά υπό αγγλική κατοχή (9.5.1945/31.3.1947). Τότε, για πρώτη φορά, έπειτα από αιώνες υποδούλωσης, ο ντόπιος πληθυσμός αισθάνθηκε να πλησιάζει η ελευθερία και η πολυπόθητη ενσωμάτωση με τη μητέρα Ελλάδα, η οποία ήρθε τελικά στις 7 Μαρτίου 1948 αφού ήδη από τις 31.3.1947, η Δωδεκάνησος τελούσε υπό Ελληνική Στρατιωτική Διοίκηση με επικεφαλής τον Αντιναύαρχο Περικλή Ιωαννίδη.
Πολιτισμός
Η περιοχή στην οποία βρίσκεται σήμερα το τοπικό διαμέρισμα Δαματριάς είναι μια περιοχή με πλούσια και πανάρχαιη ιστορία, η οποία αγγίζει χρονικά τη μυκηναϊκή εποχή. Εκτιμάται ότι αρχαίος οικισμός (Δήμος Δαματριέων) οφείλει την ονομασία του στο ιερό της θεάς Δήμητρας ή των Δαματέρων (Δήμητρας και Κόρης), μιας διπλής, γυναικείας θεότητας, δωρικής προελεύσεως. Το ιερό των Δαματέρων βρισκόταν πιθανότατα στην περιοχή της Δαματριάς και εκτιμάται πως άκμασε λατρευτικά κατά την ελληνιστική περίοδο. Εντούτοις, τα διάσπαρτα αρχιτεκτονικά-δομικά υπολείμματα κτισμάτων και κυρίως οι ναοί, επισημαίνουν τη συνεχή ορθόδοξη χριστιανική κατοίκηση της περιοχής από την παλαιοχριστιανική περίοδο, το βυζάντιο, την ιπποτοκρατία, την τουρκοκρατία και μεταγενέστερα έως σήμερα.
Τμήμα του σύγχρονου οικισμού της Δαματριάς διατηρεί το παραδοσιακό του στυλ, μολονότι τα περισσότερα κτίριά του έχουν ανεγερθεί κατά τις πέντε τελευταίες δεκαετίες με βάση τη σύγχρονη αρχιτεκτονική και τον εκάστοτε ισχύοντα οικοδομικό κανονισμό. Στην ευρύτερη περιοχή του οικισμού της Δαματριάς βρίσκονται φυσικές πηγές, η κοιλάδα των Πεταλούδων, ο Κάτω και ο Άνω Καλαμώνας, εξαιρετικές διαδρομές σε δασικά μονοπάτια περιβαλλοντικού ενδιαφέροντος, ιστορικές εκκλησίες και αρχαιολογικές θέσεις με εκτεταμένα ερείπια.
Έθιμα που ακολουθούνται στο χωριό περιλαμβάνουν τις «Καμουζέλες» (μασκαράδες) της Αποκριάς, τα κάλαντα του «Λαζάρου» κατά το Σάββατο του Λαζάρου, το τελετουργικό του παραδοσιακού γάμου με τραγούδια, προσφορά «μελεκουνιών» στους καλεσμένους κ.ά. .
Στη Δαματριά δραστηριοποιούνται πολιτιστικά ο Πολιτιστικός Σύλλογος "Καλλιγένεια" και ο Αθλητικός Σύλλογος "Δήμητρα".
Ιερά μονή Αγίου Νικήτα
Πρόκειται για ένα βυζαντινό υπόσκαφο και κατάγραφο ναΐσκο που χρονολογήθηκε περί τα τέλη του 12ου με τις αρχές του 13ου αι. Βρίσκεται σε υψόμετρο 100 περίπου μέτρων ΒΑ της Δαματριάς, στις νότιες πλαγιές του βουνού Παραδείσι. Ο Ιταλός αρχαιολόγος Inglieri θεώρησε αρχικά το ναΐσκο αυτό ως αρχαίο τάφο, όμως ο συνάδελφός του Brandi που μελέτησε διεξοδικότερα το εκκλησάκι και τις τοιχογραφίες του, δεν συμφωνεί με αυτή την άποψη. Τόσο ο ναΐσκος (πιθανόν ασκηταριό) όσο και τα πέριξ τεχνητά σπήλαια, πιστεύει ότι πρέπει να αποδοθούν σε ερημίτες μοναχούς των μεσαιωνικών χρόνων. Με την άποψη αυτή θα μπορούσε να συνηγορήσει και το γεγονός της ύπαρξης δυο τάφων που βρίσκονται μέσα στο ναΐσκο, οι ταφόπλακες των οποίων φέρουν σταυρό βυζαντινού τύπου. Εξάλλου, σε παρακείμενο σπήλαιο ανακαλύφθηκε θησαυρός χρυσών και αργυρών βυζαντινών νομισμάτων των μέσων του 13ου αι. Ο ναΐσκος του Αγίου Νικήτα Δαματριάς αποτελεί πραγματικά ένα μοναδικό μνημείο στο είδος του για τα δεδομένα των ροδιακών μονών, τόσο για την υπόσκαφη κατασκευή του όσο και για τις τοιχογραφίες του.
Οικονομία
Εκτός της γεωργικής παραγωγής που είναι δεδομένη σε μικροοικονομική και ενίοτε μακροοικονομική κλίμακα για τα περισσότερα χωριά της Ρόδου, στη Δαματριά λειτουργεί πτηνοτροφική μονάδα και ζυθοποιία. Οι ελιές, τα εσπεριδοειδή, τα αμπέλια, τα σιτηρά και τα λαχανικά, αποτελούν τα κυριότερα γεωργικά προϊόντα της περιοχής.
Βιβλιογραφία
Κατηγορία:Χωριά της Ρόδου
Άλρεντ της Νορθουμβρίας
Ο Άλρεντ της Νορθουμβρίας, βασιλιάς της Νορθουμβρίας (765 - 774) έγινε βασιλιάς της Νορθουμβρίας χάρη στον γάμο του με την Όσφιγκου κόρη του Oσούλφ της Νορθουμβρίας και εγγονή του Έαντμπερτ της Νορθουμβρίας. Ένα γενεαλογικό δέντρο τον παρουσιάζει σαν απόγονο του Ίδα της Βερνικίας μέσω του γιου του Έαντρικ. Ο Έθελβαλντ Μόλλ της Νορθουμβρίας εκθρονίστηκε (765) και τον διαδέχτηκε ο Άλρεντ, λίγα είναι γνωστά για το διάστημα της βασιλείας του το Αγγλοσαξωνικό χρονικό αναφέρει ότι εκθρονίστηκε και εξορίστηκε. Ο Συμεών του Νταρχάμ αναφέρει ότι δραπέτευσε για το βασίλειο των Πίκτων και έγινε δεκτός από τον βασιλιά τους Κινιόντ. Ο Φράνκ Στέντον τονίζει τις συνδέσεις του Άλρεντ με τις Αγγλικές ηπειρωτικές αποστολές, η αποστολή του Αγίου Γουίλχαντ που είχε σαν αποτέλεσμα την ίδρυση της αρχιεπισκοπής της Βρέμης έγινε ύστερα από θρησκευτική σύνοδο η οποία συνεκλήθη με πρωτοβουλία του Άλρεντ. Έχει διασωθεί επίσης ένα γράμμα από τον Άλρεντ στον Άγιο Λάλλ αρχιεπίσκοπο του Μάιντς ο οποίος ήταν γηγενής από το Ουέσσεξ. Τον Άλρεντ διαδέχθηκε ο Έθελρεντ Α΄ της Νορθουμβρίας γιος του Έθελβαλντ Μόλλ, ο γιος του Οσρέντ Β΄ της Νορθουμβρίας έγινε αργότερα βασιλιάς ενώ ένας δεύτερος γιος του ο Άλκμουντ του Ντέρμπι δολοφονήθηκε κατά την διάρκεια της βασιλείας του Ίρντγουλφ της Νορθουμβρίας και ανακηρύχτηκε Άγιος.
Εξωτερικοί σύνδεσμοι
Κατηγορία:Βασιλείς της Νορθουμβρίας Κατηγορία:Βασιλικός Οίκος της Νορθουμβρίας
Σπύρος Σπυρίδων
Ο Σπύρος Σπυρίδων (Πόρος, 1954) είναι Έλληνας μαθηματικός, πολιτικός, πρώην δήμαρχος Πόρου, πρώην περιφερειάρχης Δυτικής Ελλάδας και Γενικός Γραμματέας Αποκεντρωμένης Διοίκησης Αιγαίου.
Βιογραφικά Στοιχεία
Γεννήθηκε το 1954 στον Πόρο. Είναι παντρεμένος με την Κατερίνα Πολλάλη και έχουν τρία παιδιά.
Σπούδασε στο Μαθηματικό του Εθνικού και Καποδιστριακού Πανεπιστημίου Αθηνών, ενώ στη συνέχεια πραγματοποίησε μεταπτυχιακές σπουδές στο Εθνικό Κέντρο Ερευνών "Δημόκριτος".
Έχει διατελέσει Δήμαρχος Πόρου για 4 συνεχόμενες τετραετίες, από το 1990 ως το 2006. Στις Νομαρχιακές εκλογές του 2006 ήταν υποψήφιος Νομάρχης Πειραιά με την υποστήριξη της Νέας Δημοκρατίας. Την περίοδο 2006-2009 διετέλεσε Περιφερειάρχης Δυτικής Ελλάδας. Στις Περιφερειακές εκλογές του 2010 ήταν υποψήφιος Αντιπεριφερειάρχης Νήσων Αττικής και εξελέγη Περιφερειακός Σύμβουλος Αττικής.
Στις 17 Ιουνίου 2014, με απόφαση του πρωθυπουργού Αντώνη Σαμαρά, ανέλαβε καθήκοντα Γενικού Γραμματέα Αποκεντρωμένης Διοίκησης Αιγαίου, θέση από την οποία παραιτήθηκε στις 2 Φεβρουαρίου 2015, μετά την αλλαγή κυβέρνησης. Από τον Οκτώβριο τυο 2012 είναι επίσης Μέλος της Επιτροπής Περιφερειών της Ευρωπαϊκής Ένωσης, εντός της οποίας δραστηριοποιείται σε θέσεις ευθύνης, μέσω του Ευρωπαϊκού Λαϊκού Κόμματος, εκπροσωπώντας την Ελλάδα.
Παραπομπές
Σπυρίδων Σπυρίδων Σπυρίδων Σπυρίδων
Γεώργιος Λ. Κρεστενίτης
Ο Γεώργιος Κρεστενίτης ήταν βουλευτής Ηλείας.
Πηγές
Κατηγορία:Βουλευτές Αχαΐας-Ήλιδος Γεωργιος Λ. Κατηγορία:Βουλευτές Ηλείας
Πολιορκία του Βελιγραδίου (1806)
thumb|right|200px|Σχεδιάγραμμα της πολιορκίας Η Πολιορκία του Βελιγραδίου το 1806 (σερβικά : Опсада Београда 1806) ήταν μία πολεμική σύγκρουση στην διάρκεια της πρώτης Σερβικής επανάστασης ανάμεσα στους επαναστατημένους Σέρβους και τους Οθωμανούς.
Για την πολιορκία της πόλης είχαν σπεύσει εκτός του Καραγιώργη, με τα στρατιωτικά τους σώματα οι Σίμα Μάρκοβιτς, ο Γιάνκο Κάτιτς, ο Μλάντεν Μιλοβάνοβιτς, ο Μιλένκο Στοΐκοβιτς, ο Στάνιογε Γκλαβά, ο Βούλε Κόλαρατς, ο Ματέια Νενάντοβιτς, και ο Λούκα Λαζάρεβιτς.
Στα μέσα Νοεμβρίου 1806 κοντά στο Βελιγράδι είχαν προσέλθει περίπου 25.000 Σέρβοι στρατιώτες με 40 κανόνια, ενώ ο αριθμός των όπλων από την τουρκική πλευρά που βρίσκονταν μέσα από τα τείχη του Βελιγραδίου ήταν περίπου 300. Στην υπεράσπιση του Βελιγραδίου συμμετείχαν και χριστιανοί, κάποιοι από αυτούς έχουν εγκαταλείψει τη σερβική πλευρά, ανάμεσα στους οποίους ήταν και ο Μπουλούμπασης Κόντα.
Η κύρια επίθεση ξεκίνησε στις 30 Νοεμβρίου 1806, οι επαναστάτες κατάφεραν και εισήλθαν στην πόλη από την πύλη του ποταμού Σάβα. Οι Τούρκοι βλέποντας τους έριξαν έναν πυροβολισμό, ο οποίος ήταν το σήμα κινδύνου για την πόλη. Η μάχη κράτησε όλη τη νύχτα, κάποια στιγμή και γύρω στο 10 π.μ., το Βελιγράδι έχει στα χέρια των επαναστατών. Στην πόλη παρέμεινε ο Σουλεϊμάν Πασάς, εκπρόσωπος της τουρκικής κυβέρνησης, αλλά στις 27 Δεκεμβρίου 1806 έφυγε από την πόλη με τη συνοδεία του.
Αντβεντισμός
500px|thumb|right|Η ανάπτυξη των κλάδων του Αντβεντισμού τον 19ο αιώνα Ο Αντβεντισμός είναι Χριστιανικό κίνημα που ξεκίνησε τον 19ο αιώνα στις Ηνωμένες Πολιτείες. Το όνομά τους προέρχεται από την πίστη τους ότι η Δευτέρα Έλευση (αγγλ.: Advent) του Χριστού θα γίνει γρήγορα. Ιδρυτής του θεωρείται ο Ουίλιαμ Μίλερ, και αρχικά οι οπαδοί του ήταν γνωστοί ως Μιλερίτες. Αρκετές Αντβεντιστικές ομολογίες, τηρούν το Σάββατο, καθώς υποστηρίζουν ότι ο Χριστός κήρυξε ότι το Σάββατο έγινε για τον άνθρωπο.
Οι Ανβεντιστές διακήρυτταν την ελευθερία από κάθε σύμβολο πίστεως και κάθε οργανωτικό σχήμα και τονίζουν την "νομιμοφροσύνη και την υποταγή στο πνεύμα και στη συμπεριφορά προς την εκκλησία και τους ηγέτες της". Προτείνεται στην κίνηση αυτή η χορτοφαγία, η αποχή από το αλκοόλ καθώς και η δεκάτη.
Yours Truly
Το Yours Truly είναι το πρώτο άλμπουμ της Αμερικανίδας τραγουδίστριας Ariana Grande.Κυκλοφόρησε στις 3 Σεπτεμβρίου 2013 από την δισκογραφική εταιρία Republic Records.Συμπεριλαμβανόμενη και η R&B(Rythm and blues)το Yours Truly είναι επηρεασμένο από την Whitney Houston,Amy Winehouse.Christina Aguilera a nd Mariah Carey καθώς και άλλους αγαπημένους καλλιτέχνες της Ariana.Η Ariana περιγράφει το πρώτο μισό του άλμπουμ ως ένα ταξίδι πίσω στη R&B μουσική των 90s και το δεύτερο μισό  ως μοναδικό και ιδιαίτερο ανάμεσα σε όσα έχω γράψει το οποίο είναι τελείως πρωτότυπο.Στο άλμπουμ,η Ariana έγραψε σε συνεργασία με άλλους 6 από τα 12 τραγούδια που συμπεριλαμβάνει το άλμπουμ.Στο άλμπουμ συνείσφεραν οι Harmony Samuels,Kenneth Babyface Edmonds.Patrick J. Que Smith και ο συμπρωταγωνιστής της στη σειρά Victorious  Leon Thomas III,καθώς επίσης και άλλοι,που διαχειρίστηκαν την παραγωγή του άλμπουμ.Η Ariana ηχογράφησε μερικά από τα τραγούδια του άλμπουμ στην περίοδο των τριών χρόνων.Για το άλμπουμ συνεργάστηκε με τον ράπερ Big Sean,τον τραγουδιστή Mika και τον ράπερ Mac Miller,καθώς επίσης και με τον τραγουδιστή του συγκροτήματος ,Nathan Sykes,ο οποίος συνεργάστηκε με την Ariana για το τραγούδι "Almost Is Never Enough" το οποίο συμπεριλήφθηκε στην λίστα soundtrack της ταινίας The Mortal Instruments:City Of Bones .Περιστασιακά το άλμπουμ συμπεριλαμβάνει και άλλα είδη μουσικής όπως adult contemporary music και dance music.''
Αντβεντισμός
Η μεγαλύτερη Αντβεντιστική εκκλησία είναι η Εκκλησία Αντβεντιστών της Εβδόμης Ημέρας. Άλλες Ομολογίες Αντβεντιστών είναι η Αντβεντιστική Χριστιανική Εκκλησία η οποία τηρεί την Κυριακή και όχι το Σάββατο, η Μεταρυθμισμένη Κίνηση των Αντβεντιστών της Εβδόμης Ημέρας οι οποίοι είναι ειρηνιστές και χορτοφάγοι, η Γενική Συνέλευση της Εκκλησίας του Θεού. Από τους Αντβεντιστές της Εβδόμης Ημέρας προέρχονται και οι Εκκλησίες του Θεού του Χέρμπερτ Άρμστρονγκ.
Yours Truly
Το Yours Truly έχει λάβει θετικά σχόλια από τους κριτικούς και πολλούς επαίνους για τα φωνητικά του, με τους κριτικούς να τα συγκρίνουν με εκείνα της Mariah Carey. Το άλμπουμ μας ταξιδεύει πίσω στην R&B μουσική της δεκαετίας του '90. Το Yours Truly έφτασε το νούμερο ένα στα Billboard 200 και έγινε το πρώτο άλμπουμ της Αριάνας που φτάνει το νούμερο ένα. Η Αριάνα είναι η 15η γυναίκα καλλιτέχνης που το άλμπουμ της έφτασε στα τοπ των chart και επίσης η πρώτη γυναίκα καλλιτέχνης που το άλμπουμ της έφτασε στα τοπ των chart από το 2010 όταν το άλμουμ της Ke$ha έφτασε στο νούμερο ένα.
Αντβεντισμός
Κριτική
Τιμοθέου Χαλκιά, Η Αίρεση των Αντβεντιστών της Εβδόμης Ημέρας, Θεσσαλονίκη 2012, http://ikee.lib.auth.gr/record/130020/files/GRI-2012-9365.pdf
Υποσημειώσεις
Κατηγορία:Χριστιανικά δόγματα Κατηγορία:Αντβεντισμός
Yours Truly
To Yours Truly προωθήθηκε με live ερμηνείες των τραγουδιών του άλμπουμ κατά την διάρκεια του Τhe Listening Sessions Tour.To βασικό τραγούδι του άλμπουμ είναι το τραγούδι "The Way" σε συνεργασία με τον ράπερ Mac Mille,το οποίο κυκλοφόρησε στις 25 Μαρτίου 2013.Έγινε ένα top-ten hit στο US Billboard Hot 100 chart,φτάνοντας στην 9η θέση.Το δεύτερο τραγούδι που κυκλοφόρησε είναι το "Baby I" στις 22 Ιουλίου 2013.
Singles
Το « The Way » κυκλοφόρησε σε ψηφιακούς εμπόρους λιανικής μέσω της Republic Records στις Ηνωμένες Πολιτείες στις 26 Μαρτίου 2013, ως επίσημο πρώτο single του άλμπουμ της. Γράφτηκε από τον παραγωγό του τραγουδιού, Harmony Samuels, μαζί με τους Amber Streeter , Al Sherrod Lambert, Jordin Sparks , Brenda Russell και Mac Miller , ο οποίος εμφανίζεται επίσης στο τραγούδι. Επτά ώρες μετά την κυκλοφορία του στο iTunes Store, το "The Way" έφτασε στην κορυφή του διαγράμματος Top Singles. Ξεκίνησε στο νούμερο δέκα στο US Billboard Hot 100, έγινε το πρώτο τραγούδι των Grande και Miller στο Top 10 του συγκεκριμένου chart. Το τραγούδι έφτασε στο νούμερο εννέα στο Billboard Hot 100. Το "The Way" πούλησε πάνω από 120.000 units τις πρώτες σαράντα οκτώ ώρες κυκλοφορίας. Το τραγούδι έλαβε τριπλή πιστοποίηση πλατίνας από την Ένωση Βιομηχανιών Ηχογραφήσεων της Αμερικής (RIAA).
Το " Baby I " κυκλοφόρησε σε ψηφιακούς εμπόρους λιανικής από την Republic Records στις 22 Ιουλίου 2013, ως το δεύτερο single του άλμπουμ. Γράφτηκε και δημιουργήθηκε από τους Kenneth "Babyface" Edmonds, Antonio Dixon και Patrick "J. Que" Smith. Το τραγούδι πούλησε 141.000 αντίγραφα την πρώτη του εβδομάδα και έκανε το ντεμπούτο του στην 21η θέση του Billboard Hot 100 chart, που έγινε το δεύτερο τραγούδι της που βρέθηκε στο Top 40 της κατάταξης. Επίσης, έκανε το ντεμπούτο του στο νούμερο έξι στο γράφημα Hot Digital Songs, καθιστώντας την Ariana Grande τη πρώτη γυναίκα που τα πρωτα της δύο τραγούδια έκαναν ντεμπούτο στην δεκάδα του γραφήματος Hot Digital Songs κατά τη διάρκεια του 2013. Η μαγνητοσκόπηση για το μουσικό βίντεο του τραγουδιού πραγματοποιήθηκε στις 28-29 Ιουλίου 2013. Ο Γκράντε υπαινίχθηκε ότι το βίντεο θα «ταξιδέψει» πίσω στη δεκαετία του 1990 και ότι θα υπήρχαν «πολλά χρώματα» και «πολλά φαρδιά ρούχα».
Το " Right There ", με το Big Sean, κυκλοφόρησε σε ψηφιακούς εμπόρους λιανικής από την Republic Records στις 6 Αυγούστου 2013, ως το τρίτο και τελευταίο single. Γράφτηκε από τους: Grande, Carmen Reece, Lonny Bereal , James "J-Doe" Smith, Trey Starxx, Al Sherrod Lambert, Sean Anderson , Jeff Lorber και Harmony Samuels , οι οποίοι χειρίστηκαν επίσης την παραγωγή του τραγουδιού. Το "Right There" έκανε το ντεμπούτο του στο US Billboard Hot 100 στον αριθμό 84.
Προωθητικά singles
Το " Almost Is Never Enough " (με τον Nathan Sykes ) κυκλοφόρησε στις 19 Αυγούστου 2013 ως προωθητικό single από το άλμπουμ. Δόθηκε επίσης στο The Mortal Instruments: City of Bones.
Λίστα Τραγουδιών
Κατηγορία:Δισκογραφία της Αριάνα Γκράντε Κατηγορία:Republic Records
Λόφος Πιερίας
thumb|Σιντριβάνι στο Λόφο
Ο Λόφος είναι μεγάλος οικισμός του νομού Πιερίας. Από το 1999 έως το 2010 υπαγόταν στο Δήμο Πέτρας, ενώ από την 1η Ιανουαρίου 2011 ανήκει στο διευρυμένο Δήμο Κατερίνης. Κατά την Απογραφή του 2011 είχε πληθυσμό 1.496 κατοίκους και απέχει από την Κατερίνη 13 χιλιόμετρα. Η καλλιέργεια καπνού και σιταριού αποτελεί την κυριότερη ασχολία των κατοίκων.
Υποδομή
Από σχολεία, το χωριό έχει ένα διθέσιο νηπιαγωγείο και ένα εξαθέσιο Δημοτικό Σχολείο, Κέντρο Υγείας, παιδικό σταθμό και δασικό συνεταιρισμό. Ο κεντρικός ναός του χωριού είναι αφιερωμένος στον Άγιο Γεώργιο (πανηγυρίζει στις 23 Απριλίου) και υπάρχει επίσης το παρεκκλήσι του Αγίου Ιωάννη. Ο Αθλητικός- Μορφωτικός καθώς επίσης και ο Πολιτιστικός Σύλλογος του Λόφου έχουν το όνομα του Γεωργάκη Ολύμπιου, που αγωνίζεται στην Α΄ ερασιτεχνική κατηγορία του τοπικού πρωταθλήματος της Ε.Π.Σ. Πιερίας. Στο Λόφο είναι και η έδρα του ραδιοφωνικού σταθμού "Ράδιο Πιερία 104.2".
Πολιτιστικές εκδηλώσεις στο παλιό χωριό (Παλιοζιάζιακος) γίνονται στις 21 Νοεμβρίου, κατά τον εορτασμό των Εισοδίων της Θεοτόκου, στο εκκλησάκι του παλαιού οικισμού. Προσφέρεται φασολάδα και ρέγκα. Ανάμεσα στις εκδηλώσεις που διοργανώνει ο πολιτιστικός σύλλογος είναι και παιδικό θέατρο, παραδοσιακοί χοροί και τραγούδια με συνοδεία γκάιντας.
Ιστορικά
Στην περίοδο της Κατοχής, καλλιεργούνταν και καστανιές και μάλιστα υπήρχε καστανοφύλακας, για να μη γίνονται κλοπές και ατασθαλίες. Το 1942 ορίστηκε επικεφαλής της Αυτοδιοίκησης ο Κ. Ίτσιος (1900 - 1986), ο οποίος υπήρξε διαλλακτικός και πέτυχε να μην καλλιεργηθούν και εξαφθούν τα εμφύλια πάθη της περιόδου των μέσων της δεκαετίας του '40. Έτσι, στο Λόφο δεν έγιναν εκτελέσεις πολιτών από τους Γερμανούς σε αντίθεση με άλλα χωριά, όπως ο Κούκος. Αρδευτικά έργα άρχισαν να γίνονται στο χωριό μετά το 1950.
Σύμφωνα με στοιχεία της δεκαετίας του '30 ο Λόφος είχε 1 Δημοτικό Σχολείο με 1 δάσκαλο και 118 παιδιά εκείνη την εποχή.
Παραπομπές
Λόφος Λόφος
Σεσίλ Νέβιλ, δούκισσα του Γουόρικ
Η Σεσίλ Νέβιλ, δούκισσα του Γουόρικ (1425 - 26 Ιουλίου 1450) ήταν κόρη του Ριχάρδου Νέβιλ, 5ου κόμη του Σόλσμπερι και της Αλίκης Μόνταγκιου, 5ης κόμισσας του Σόλσμπερι. Τα αδέλφια της ήταν : o Ριχάρδος Νέβιλ, 16ος κόμης του Γουόρικ, o Τζων Νέβιλ, 1ος μαρκήσιος του Μόνταγκιου, o αρχιεπίσκοπος Τζώρτζ Νέβιλ, η Αικατερίνη Νέβιλ, βαρόνη του Χέιστινγκς, η Αλίκη Νέβιλ και ο Τόμας Νέβιλ. Πήρε το όνομα της θείας της, μικρότερης αδελφής του πατέρα της Σεσίλ Νέβιλ, δούκισσας της Υόρκης. Τα πρώτα ξαδέλφια της ήταν : η Άννα της Υόρκης, δούκισσα του Έξετερ, ο Εδμόνδος, κόμης του Ράτλαντ, η Ελισάβετ της Υόρκης, δούκισσα του Σάφοκ, η Μαργαρίτα της Υόρκης, ο Γεώργιος Πλανταγενέτης, 1ος δούκας του Κλάρενς και οι βασιλείς Εδουάρδος Δ΄ της Αγγλίας και Ριχάρδος Γ΄ της Αγγλίας.
Γάμοι
Παντρεύτηκε σε πρώτο γάμο τον Ερρίκο ντε Μποσάμπ, 1ο δούκα του Γουόρικ που ήταν ο μοναδικός βασιλιάς στην νήσο Γουάιτ στο Γκέρνσεϊ και στο Τζέρσεϊ, η κόρη τους Άννα Μποσάμπ έγινε 15η κόμισσα του Γουόρικ. Όταν πέθανε η 15η κόμισσα ο τίτλος πέρασε στην από πατέρα θεία της Άννα Μποσάμπ, 16η κόμισσα του Γουόρικ που παντρεύτηκε τον αδελφό της Σεσίλ Ριχάρδο Νέβιλ, 16ο κόμη του Γουόρικ. Με τον δεύτερο σύζυγο της Τζων Τίπτοφτ, 1ο κόμη του Γούστερ δεν απέκτησε παιδιά, τάφηκε μαζί με τον πρώτο σύζυγο της τον δούκα του Γουόρικ στο αβαείο του Τιουκέσμπουρι.
Πηγές
Κατηγορία:Οικογένεια Νέβιλ Κατηγορία:Αγγλίδες δούκισσες
Λιαπάδες Κέρκυρας
Οι Λιαπάδες είναι πεδινή κωμόπολη της Κέρκυρας σε υψόμετρο 120 μέτρα.
Γεωγραφία - Αξιοθέατα
Οι Λιαπάδες βρίσκονται στο δυτικό τμήμα του νησιού προς τα βόρεια και σε απόσταση 20 χλμ. ΒΔ. της πόλης της Κέρκυρας. Είναι κτισμένοι σε κατάφυτη περιοχή μόλις 2 χλμ. από τη θάλασσα και τη Γέφυρα την κύρια παραλία του χωριού και αποτελούνται από το παλιό και νέο τμήμα. Το παλιό είναι ένας από τους 830 περίπου παραδοσιακούς οικισμούς στην Ελλάδα, έτσι όπως έχουν χαρακτηριστεί με ευθύνη του ΥΠΕΧΩΔΕ και χαρακτηρίζεται "αξιόλογος ως προς το βαθμό προστασίας, στάσιμος ως προς τη δυναμικότητα, συνεκτικός ως προς το βαθμό διασποράς και μεγάλος ως προς το μέγεθός του". Το νέο τμήμα του χωριού, πιο κοντά στην παραλία, είναι προσανατολισμένο προς τον τουρισμό με οικογενειακά ξενοδοχεία, εστιατόρια και καταστήματα. Η κύρια παραλία των Λιαπάδων (Γέφυρα) είναι αμμώδης με χαλίκια και βότσαλα, μπλε και διαφανή νερά ενώ στους γύρω βράχους υπάρχουν θαλάσσια σπήλαια. Διαθέτει οργανωμένη παραλία με beach bars και θαλάσσια σπορ. Αξιοθέατα είναι η κεντρική πλατεία του χωριού με τις παραδοσιακές ταβέρνες και καφενεία, η ενοριακή εκκλησία της Αγίας Αναστασίας της Φαρμακολύτριας του 16ου αιώνα, με όμορφο καμπαναριό, αγιογραφίες και παλιές εικόνες και το παλιό Δημοτικό Σχολείο που έχει χαρακτηριστεί από το 2004 ως μνημείο γιατί "αποτελεί χαρακτηριστικό δείγμα σχολικού κτιρίου των αρχών του 20ου αιώνα με ενδιαφέροντα και αξιόλογα νεοκλασσικά στοιχεία και είναι άμεσα συνδεδεμένο με τις μνήμες των κατοίκων του οικισμού".
Ετυμολογία του ονόματος
Η ονομασία του χωριού, σύμφωνα με ιστορικούς, προήλθε από τους πρώτους κατοίκους του, για τους οποίους υπάρχουν δυο διαφορετικές απόψεις, οι οποίες έχουν η κάθε μια τη δική της βάση. Το χωριό Λιαπάδες έχει τις ρίζες του στη Βυζαντινή περίοδο. Αυτό που διχάζει τους ιστοριογράφους είναι ποιοι είναι οι ιδρυτές του χωριού. Ο Γερμανός αρχαιολόγος Χάρι Παρτς έχει υποστηρίξει στο παρελθόν πως το χωριό ίδρυσαν Λιάπηδες, κάτοικοι του Λιάμπεση, χώρας τον Ακροκεραύνιων. Άλλοι μεγάλοι ιστοριογράφοι όπως ο Κολλάς και ο Κάρολος Κλήμης και άλλοι υποστηρίζουν πως κατά τη Βυζαντινή περίοδο μια μικρή ομάδα θαλασσινών αποφάσισαν να εγκατασταθούν στη στεριά, και την εποχή εκείνη να ονομάζονται Αλίπακτοι, εξ ου και η περιοχή που κατέπλευσαν αρχικά λέγεται Αλίπα (το σημερινό λιμάνι της Παλαιοκαστρίτσας).
Οι Αλίπακτοι όπως ονομάζονται στη συνέχεια μετακόμισαν στη σημερινή τοποθεσία του χωριού. Σε συνδυασμό με την τοπική διάλεκτο το χωριό ονομάστηκε Λιαπάδες.
Διοικητικά
Οι Λιαπάδες ως οικισμός αναφέρονται επίσημα, μετά την ένωση των Επτανήσων, το 1886 στο ΦΕΚ 9Α - 28/01/1866 όταν προσαρτήθηκαν στον τότε δήμο Επιλιμνίων. Το 1912 με το ΦΕΚ 261Α - 31/08/1912 ορίζεται έδρα της νεοϊδρυθείσας κοινότητας Λιαπάδων. Το 1919 με το ΦΕΚ 43Α - 09/03/2019 αποσπάται από το δήμο Κερκυραίων και προσαρτάται στον νεοϊδρυθέντα δήμο Κεντρικής Κέρκυρας και Διαποντίων Νήσων. Σύμφωνα με το σχέδιο Καλλικράτης μαζί με τη Γέφυρα αποτελούν την τοπική κοινότητα Λιαπάδων που ανήκει στη δημοτική ενότητα Παλαιοκαστριτών του δήμου Κεντρικής Κέρκυρας και Διαποντίων Νήσων και σύμφωνα με την απογραφή 2011 ως κοινότητα έχει πληθυσμό 931 κατοίκους, ενώ ως οικισμός 879.
Εξωτερικοί σύνδεσμοι
Κατηγορία:Χωριά της Κέρκυρας Κατηγορία:Δήμος Κέρκυρας Κατηγορία:Δήμος Κεντρικής Κέρκυρας και Διαποντίων Νήσων
Γιάννης Καραλής (ποδοσφαιριστής)
Ο Γιάννης Καραλής (6 Νοεμβρίου 1988) είναι Έλληνας ποδοσφαιριστής, ο οποίος έχει συμβόλαιο με την Καλλιθέα. Αγωνίζεται σε όλες τις θέσεις της επίθεσης. Υπήρξε μέλος των εθνικών ομάδων της Ελλάδας, Νέων και Ελπίδων.
Ατρόμητος
Γεννημένος στο Περιστέρι Αττικής, ξεκίνησε την καριέρα του σε ηλικία οκτώ ετών, στα τμήματα υποδομής του μεγαλύτερου συλλόγου της πόλης, τον Ατρόμητο Αθηνών. Ο πατέρας του, Αντώνης Καραλής, είναι ένας θρύλος για τον σύλλογο, αφού κρατά το ρεκόρ συμμετοχών με την φανέλα της ομάδας (330).
Το καλοκαίρι του 2006, προωθήθηκε στην ομάδα των ανδρών, κάνοντας το ντεμπούτο του, σε αγώνα πρωταθλήματος Σούπερ Λίγκα, στις 13 Μαΐου 2007, στο 88ο λεπτό του νικηφόρου με 2-1, εκτός έδρας αγώνα, κόντρα στον Άρη Θεσσαλονίκης
Α.Ο. Κέρκυρα
Αν και υπέγραψε το καλοκαίρι του 2011, συμβόλαιο με την Καβάλα, λόγω του υποβιβασμού της στην Δ' Εθνική, ακυρώθηκε η συμφωνία και παρέμεινε ελεύθερος ως τον Δεκέμβριο, όταν και υπέγραψε με την Κέρκυρα, συμβόλαιο 18 μηνών. Στην ομάδα των Φαιάκων, αγωνίστηκε 20 φορές στο πρωτάθλημα, πετυχαίνοντας 2 γκολ και μια φορά στο Κύπελλο Ελλάδος. Λόγω οικονομικών προβλημάτων του συλλόγου, ο Καραλής κέρδισε την ελευθερία του τον Ιανουάριο του 2013.
ΑΕΚ
Αμέσως μετά την φυγή του από την Κέρκυρα, υπέγραψε συμβόλαιο με την ΑΕΚ, η οποία βρισκόταν στην τελευταία θέση της βαθμολογίας και κινδύνευε με υποβιβασμό από την Α' Εθνική, για πρώτη φορά στην ιστορία της. Πραγματοποίησε το ντεμπούτο του με τους "κιτρινόμαυρους", στον εκτός έδρας αγώνα (1-1) κόντρα στον Άρη. Στο τέλος της σεζόν, η "Ένωση" υποβιβάζεται για πρώτη φορά στην ιστορία της και ο ίδιος μένει αυτόματα ελεύθερος.
Καλλιθέα
Στις 31 Αυγούστου του 2013, ανακοινώθηκε η απόκτησή του από την Γ.Σ. Καλλιθέα, που για την περίοδο 2013/14, αγωνίζεται στην Φούτμπολ Λιγκ.
Διακρίσεις
Ατρόμητος
Πηγές - Παραπομπές
Κατηγορία:Έλληνες ποδοσφαιριστές Κατηγορία:Επιθετικοί ποδοσφαιριστές Κατηγορία:Ποδοσφαιριστές Εθνικής Ελλάδας Κ19 Κατηγορία:Ποδοσφαιριστές Εθνικής Ελλάδας Κ21 Κατηγορία:Ποδοσφαιριστές Σούπερ Λιγκ Ελλάδας Κατηγορία:Ποδοσφαιριστές Φούτμπολ Λιγκ (Ελλάδα) Κατηγορία:Ποδοσφαιριστές Γ΄ Εθνικής Ελλάδας Κατηγορία:Ποδοσφαιριστές Ατρόμητου Αθηνών Κατηγορία:Ποδοσφαιριστές Α.Ο. Κέρκυρας Κατηγορία:Ποδοσφαιριστές Αθλητικής Ένωσης Κωνσταντινουπόλεως Κατηγορία:Ποδοσφαιριστές Γ.Σ. Καλλιθέας Κατηγορία:Ποδοσφαιριστές Ιωνικού Νίκαιας
Προσφυγή στις επιπτώσεις
Η προσφυγή στις επιπτώσεις, επίσης γνωστή και ως argumentum ad consequentiam (Λατινικά: επιχείρημα προς επιπτώσεις) είναι ένα επιχείρημα το οποίο οδηγεί στο συμπέρασμα ότι μία πρόταση (συνήθως κάποιο πιστεύω ή πεποίθηση) είναι είτε αληθής είτε ψευδής, ανάλογα με το εάν η πρόταση έχει επιθυμητές ή ανεπιθύμητες επιπτώσεις. Με την σειρά της, η κίνηση αυτή βασίζεται σε επίκληση στα συναισθήματα και θεωρείται λογική πλάνη, διότι η εν λόγω επίκληση δεν απασχολείται με την τιμή αλήθειας της πρότασης. Επιπλέον, επιχειρήματα αυτού του είδους κατηγοριοποιούν τις επιπτώσεις ως επιθυμητές ή ανεπιθύμητες, με αναπόφευκτο αποτέλεσμα να εμπεριέχουν υποκειμενικές απόψεις.
Στην λογική, η προσφυγή στις επιπτώσεις περιλαμβάνει μόνον επιχειρήματα τα οποία αποφαίνονται για την τιμή αλήθειας μίας πρότασης (δηλαδή, για το εάν είναι αληθής ή ψευδής) μόνον μέσω των επιπτώσεών της. Η προσφυγή στις επιπτώσεις δεν περιλαμβάνει επιχειρήματα τα οποία απασχολούνται με την ίδια ελκυστικότητα της πρότασης (ως καλή ή κακή, ορθη ή εσφαλμένη, κλπ) χωρίς να αναφέρονται στην τιμή αλήθειας της.
Γενική Δομή
Μία προσφυγή στις επιπτώσεις έχει την ακόλουθη γενικότερη δομή:
Η παραλλαγή προσφυγή στις επιπτώσεις ενός πιστεύω έχει την εξής δομή:
Πέρα από την πλανερή δομή της, μία ιδιαίτερα ευτελής προσφυγή στις επιπτώσεις είναι δυνατόν να περιέχει και άκυρες προτάσεις. Δηλαδή, το Ρ μπορεί να μην οδηγεί καν στο Q. Με άλλα λόγια, η υποτιθέμενη και προτεινόμενη σχέση αιτιότητας μεταξύ Ρ και Q πιθανόν να μην υφίσταται ή να μην αποδεικνύεται πουθενά.
Θετική δομή
Η παραπάνω δομή είναι παρόμοια με ευσεβείς πόθους.
Αρνητική δομή
Αυτή η δομή είναι παρόμοια με τον modus tollens (άρνηση του επομένου), αλλά έχει σημαντικές διαφορές και άλλωστε αποτελεί πλάνη, εφόσον η πρόταση «το Q είναι ανεπιθύμητο» δεν είναι ίδια με την πρόταση «το Q είναι ψευδές».
Δείτε επίσης
Κατηγορία:Λατινικές φράσεις Κατηγορία:Λογική πλάνη Κατηγορία:Συνεπειοκρατία
Δήμος Πατρέων
Ο Δήμος Πατρέων είναι δήμος της Ελλάδας, στην Περιφερειακή Ενότητα Αχαΐας (τ. Νομός) της Περιφέρειας Δυτικής Ελλάδας. Έδρα του δήμου είναι η πόλη της Πάτρας από την ημέρα της σύστασής του, το 1835, έως σήμερα.
1835-1912
Ο δήμος ιδρύθηκε με το Β.Δ. 8/4/1835 και περιελάμβανε τους οικισμούς: Πάτραι, Επάνω Συχενά, Κάτω Συχενά, Ρωμανός, Κυνηγού, Εγλυκάδα, Μποζαΐτικα και Μονή Γηροκομείου. Είχε 5.469 κατοίκους και κατατάχτηκε στην Β' τάξη. Ανήκε στην Επαρχία Παλαιάς Πάτρας του Νομού Αχαΐας. Πρώτος δήμαρχος ήταν ο Ιωάννης Ζαΐμης, που διορίστηκε από την αντιβασιλεία, και ανέλαβε καθήκοντα στις 26 Ιουνίου 1836.
Με το Β.Δ. 3/7/1836 γίνεται δήμος της Επαρχίας Παλιάς Πάτρας της Διοίκησης Αχαΐας, συγχωνεύεται στον δήμο και όλος ο Δήμος Μεσσάτιδος ο οποίος καταργείται. Με το Β.Δ. 27/11/1840 περί συγχωνεύσεων δήμων έγινε δήμος Α΄ τάξεως με 10.832 κατοίκους και νέα σύσταση εφόσον συγχωνεύτηκαν σε αυτόν τμήματα των καταργημένων δήμων Αργυραίων, Παναχαιών και τμήμα του νέου μειωμένου σε έκταση Δήμου Δύμης. Περιελάμβανε τους οικισμούς Πάτραι, Κυνηγού, Επάνω Συχενά, Κάτω Συχενά, Ρωμανός, Εγλυκάδα, Μποζαΐτικα, Μονή Γηροκομείου, Σαραβάλι, Μπεγουλάκι, Σκούρα, Βελίζι, Οβρυά, Μουσταφά Εφέντη, Ψαράδες, Βουντούσα, Γαϊδουριάρη, Βόλα, Παυλόκαστρο, Μονή Αναλήψεως, Μονή Σωτήρα, Μιντιλόγλι, Δρεσθενά, Νεοχώρι, Πουρναρόκαστρο, Ελεκύστρα, Ζάστοβα, Σούλι, Άνω Μοίρα, Κάτω Μοίρα, Τοπόλοβα, Βαλατσίνα, Βούντενη, Μπάλα, Βελβίτσι, Πλατάνι, Καστρίτσι και Δρέπανο.
Το 1844 δήμαρχος εκλέγεται ο Περικλής Καλαμογδάρτης ο πρώτος εκλεγμένος από τον λαό, έως τότε ήταν διορισμένοι. Με το ΒΔ 5/12/1845 έγινε δήμος της Επαρχίας Πατρών του Νομού Αχαΐας-Ήλιδος. Το 1930 νέα μεταβολή στους νομούς αποτελεί δήμο του Νομού Αχαΐας. Με τον ΚΕ 5/12/1845 η Καμενίτσα αποσπάται στον Δήμο Πατρέων. Ο δήμος γίνεται δήμος της Επαρχίας Πατρών του Νομού Αχαΐας-Ήλιδος. Στις εκλογές του 1855 δήμαρχος εκλέγεται ο Μπενιζέλος Ρούφος ο μοναδικός δήμαρχος που έπειτα διετέλεσε και πρωθυπουργός της Ελλάδος.
Με τον ΒΧΔ 6/7/1899 γίνεται δήμος της Επαρχίας Πατρών του Νομού Αχαΐας. Το 1910 ο δήμος είχε 37.401 κατοίκους. Με το ΦΕΚ 256Α - 28/08/1912 καταργούνται οι δήμοι και ο Δήμος Πατρέων παραμένει δήμος αλλά συρρικνώνεται. Αποτελείται από τους οικισμούς: Πάτραι, Μπάλα, Μονή Γηροκομείου, Βούντενη, Μπεγουλάκι, Λιμήν Πατρών και Κάτω Συχενά.
1912-1997
Το 1922 με τον νόμο 2789/8 14 Ιουλίου 1922, η Κυβέρνηση Δ. Γούναρη παραχωρεί στον δήμο το προνόμιο διανομής και παραγωγής ηλεκτρικού ρεύματος. Με τον ίδιο νόμο παραχωρήθηκε η εκμετάλλευση των υδάτων του Γλαύκου στο Παναχαϊκό. Ο νόμος επίσης προέβλεπε την αποκλειστική διανομή ρεύματος μέχρι 10 χιλιόμετρα με κέντρο την σημερινή Πλατεία Τριών Συμμάχων, τα προνόμια του δήμου θα ήταν για 99 έτη έως το 2026, αργότερα παρατάθηκε μέχρι το 2039. Την ίδια χρονιά ο δήμος σύστησε την εταιρεία «Ελληνική Ανώνυμος Υδροηλεκτρική Εταιρεία Γλαύκος». Η εταιρεία παρείχε ρεύμα και στα γειτονικά χωριά και προάστια όπως το Ρίο και τα Βραχναίικα. Η Εταιρεία κατασκεύασε φράγμα και μονάδα παραγωγής ρεύματος την Υ.Η.Σ. Γλαύκου. Ο «Γλαύκος» το 1967 πουλήθηκε στην ΔΕΗ και λειτουργεί ακόμα σήμερα.
Το 1925 προσαρτάται στον δήμο οι καταργημένες κοινότητες Μποζαΐτικα και Καστρίτσι. Με νέα διοικητική μεταβολή στους νομούς το 1930 (ΦΕΚ 115Α - 16/04/1930) γίνεται δήμος του νομού Αχαΐας.
Το 1930 προστίθεται η καταργημένη κοινότητα Γλαύκου και το 1933 η πρώην κοινότητα Εγλυκάδας με τον οικισμό Περιβόλα. Το 1940 πολλοί οικισμοί περιφερειακά της πόλης της Πάτρας (Πάτραι τότε) προστίθενται στον Δήμο. Αυτοί είναι: Διάκου, Δασύλλιο, Νέο Καστρίτσι, Μποτοβάγια, Άνθεια, Άνω Αρόη, Άγιοι Απόστολοι, Κρύα, Ζαβλάνι, Αεριόφως, Εβραιομνήματα, Τερψιθέα, Άγιος Σπυρίδων, Ψαροφάι, Γηροκομείο, Γούβα, Πτωχοκομείο, Κάτω Αρόη, Φρούριο, Έξω Αγυιά, Τριτάκη, Προσφυγικός συνοικισμός, Νεκροταφείο, Μάμος.
Το 1951 νέοι οικισμοί γύρω από την πόλη προστίθενται και αυτοί στον δήμο, οι οικισμοί αυτοί είναι: Άνω Συχαινά, Κοτρώνι, Κάτω Συχαινά και οι κοινότητες Άνω Καστρίτσι και Κάτω Καστρίτσι. Το 1954 αποσπώνται το Άνω Καστρίτσι και το Κάτω Καστρίτσι και γίνονται ανεξάρτητες κοινότητες.
Επόμενη διοικητική μεταβολή είναι το 1997 με τον νόμο 2539/1997 περί «Συγκρότησης της πρωτοβάθμιας τοπικής αυτοδιοίκησης».
Πρόγραμμα Καποδίστριας (1997-2010)
Το 1997 ο δήμος συστάθηκε με τον Νόμο 2539/1997 περί «Συγκρότησης της πρωτοβάθμιας τοπικής αυτοδιοίκησης», γνωστό ως Σχέδιο «Καποδίστριας». Ο δήμος είχε πληθυσμό 163.466 κατοίκων, σύμφωνα με την Απογραφή του 2001, καθιστώντας τον τέταρτο μεγαλύτερο δήμο της Ελλάδας.
Δήμαρχοι του «καποδιστριακού» Δήμου Πατρέων υπήρξαν, με χρονολογική σειρά, οι: Ευάγγελος Φλωράτος (1999-2002), Ανδρέας Καράβολας (2003-2006) και ο Ανδρέας Φούρας (2007-2010).
Η πόλη της Πάτρας διαιρείται σε τέσσερα δημοτικά διαμερίσματα:
Δημοτική Ενότητα Πατρέων
Στον δήμο περιλαμβάνονταν τα παρακάτω δημοτικά διαμερίσματα και οικισμοί:
'''Δ.Δ. Πατρέων''' [ 169.242 ] '''Δ.Δ. Ελικίστρας''' [ 1.401 ] '''Δ.Δ. Μοίρα''' [ 73 ] Δ.Δ. Σουλίου [ 900 ]
Δημοτικές εκλογές 2010
Στις δημοτικές εκλογές του 2010, δήμαρχος του νέου Δήμου Πατρέων αναδείχθηκε ο Ιωάννης Δημαράς που επικράτησε στο δεύτερο γύρο συγκεντρώνοντας ποσοστό 53,63%.
Δημοτικές εκλογές 2014
Στις δημοτικές εκλογές του 2014, δήμαρχος του διευρυμένου δήμου Πατρέων αναδείχθηκε ο Κώστας Πελετίδης που επικράτησε στο δεύτερο γύρο συγκεντρώνοντας ποσοστό 63,53%.
Δημοτικές εκλογές 2019
Στις δημοτικές εκλογές του 2019, δήμαρχος του δήμου Πατρέων επανεξελέγη ο Κώστας Πελετίδης που επικράτησε στο δεύτερο γύρο συγκεντρώνοντας ποσοστό 70,91%.
!style="background-color:#E9E9E9" align=left colspan=2|Υποψήφιος Δήμαρχος !style="background-color:#E9E9E9" align=left |Συνδυασμός !style="background-color:#E9E9E9" align=left colspan=2|Κόμμα Στήριξης !style="background-color:#E9E9E9" align=right|% 1ου γύρου !style="background-color:#E9E9E9" align=right|Ψήφοι 1ου γύρου !style="background-color:#E9E9E9" align=right|% 2ου γύρου !style="background-color:#E9E9E9" align=right|Ψήφοι 2ου γύρου !style="background-color:#E9E9E9" align=right|Σύνολο εδρών !style="background-color:#E9E9E9" align=right|% επί των εγγεγραμμένων
Εξωτερικοί σύνδεσμοι
Π Π * Δήμος Πατρέων
Εντμόν Μπωσάν
Ο Εντμόν Μπωσάν (γεννηθείς στις 3 Μαρτίου 1900, στο Μονπελιέ - αποβιώσας στις 3 Ιουνίου 1985, στο Σαιν-Μπριέκ) ήταν Γάλλος ηθοποιός, ο οποίος ήταν δραστήριος από την δεκαετία του 1920 έως τα τέλη της δεκαετίας του 1970. Μετά το 1960, υποδύθηκε ρόλους για αποκλειστικά τηλεοπτικού τύπου παραγωγές.
Παραπομπές
Κατηγορία:Γάλλοι άνδρες ηθοποιοί κινηματογράφου
Νγκόζι
Το Νγκόζι (κιρούντι: Ngozi) είναι η τέταρτη μεγαλύτερη πόλη του Μπουρούντι. Είναι η πρωτεύουσα της Επαρχίας Νγκόζι. Έχει πληθυσμό 40.200 κατοίκων.
Γεωγραφία
To Νγκόζι βρίσκεται βόρεια του Μπουρούντι και δυτικά της Νγκόζι. Βρίσκεται νοτιοανατολικά της Κιρέμπα.
Παραπομπές
Κατηγορία:Πόλεις του Μπουρούντι
Ιστορία των Εβραίων στην Πάτρα
Η πρώτη μαρτυρία περί Εβραίων στην Πάτρα χρονολογείται από την εποχή της Ρωμαϊκής Αυτοκρατορίας έως και την δεκαετία του 1950, για να τελειώσει τυπικά και άδοξα το 1980, όταν κατεδαφίστηκε το κτίριο της τελευταίας συναγωγή της πόλης.
Πρώτη παρουσία
Από τους Αλεξανδρινούς χρόνους καταγράφεται η πρώτη εμφάνιση Εβραίων στην Πάτρα. Φαίνεται ότι οι πρώτοι Εβραίοι ήταν σκλάβοι που πουλήθηκαν από λαούς της Ασίας. Σύμφωνα μάλιστα με τον καθηγητή Στίβεν Μπάουμαν (Steven Bowman), Εβραίοι υπήρχαν και κατά τη Ρωμαϊκή εποχή. Το 1147 καταγράφονταν στην Πάτρα 50 εβραϊκές οικογένειες. Σίγουρο είναι ότι κατοικούσαν στην πόλη από την πρωτοβυζαντινή εποχή.
Ακμή
Κατά την περίοδο της Φραγκοκρατίας η εβραϊκή κοινότητα γνώρισε τη μεγαλύτερη ακμή της. Μετά τον διωγμό τους από την Ισπανία, πολλές οικογένειες Εβραίων εγκαταστάθηκαν στην Πάτρα. Από ιστορικές έρευνες προκύπτει ότι ήταν Ελληνόφωνοι Ισπανοεβραίοι, Ρωμανιώτες, Σεφαρδίτες και Ιταλόφωνοι Εβραίοι από την Απουλία. Ήδη το 1580 στην Πάτρα λειτουργούσαν τέσσερις συναγωγές, η μία μάλιστα στην ελληνική γλώσσα. Σε αυτούς πιθανότατα να προστέθηκε και η άλλοτε ακμάζουσα Εβραϊκή κοινότητα της Ανδραβίδας, που στα μέσα του 13ου αιώνα αριθμούσε 50 οικογένειες, αλλά τα ίχνη της οποίας χάνονται μετά τον 15ο αιώνα. Την εποχή της Τουρκοκρατίας οι Εβραίοι αδικήθηκαν πολλές φορές από τους Τούρκους, με αποτέλεσμα την πρόκληση επεισοδίων. Σύμφωνα με τους ιστορικούς Spon και Wheler, οι Εβραίοι της Πάτρας υπολογίζονταν σε 4.000-5.000, δηλαδή περίπου το 1/3 του τότε πληθυσμού της πόλης. Σύμφωνα ωστόσο με τον ιστορικό Στέφανο Θωμόπουλο, η άποψη αυτή κρίνεται υπερβολική. Το 1765 επιδημία θέρισε τη συνοικία, όπου ήταν περιορισμένοι από τους Τούρκους, με αποτέλεσμα να μειωθεί σημαντικά ο αριθμός τους. Το 1818 υπήρχαν 17 οικογένειες στην Πάτρα και μία συναγωγή.
Το 1917 η κοινότητα ανασυγκροτήθηκε με πρόεδρο τον Ζαχαρία Βιντάλ και δημιουργήθηκε εβραϊκό σχολείο, αλλά τελικά το 1955 διαλύθηκε και η τελευταία συναγωγή, ενώ το 1980 κατεδαφίστηκε το κτήριο που τη στέγαζε. Στην περίοδο της κατοχής οι λιγοστοί Εβραίοι εγκατέλειψαν την Πάτρα και απέμειναν μόνο τέσσερις οικογένειες. Στο Α΄ Νεκροταφείο Πατρών στο Ζαβλάνι υπάρχει μέχρι και σήμερα εβραϊκό νεκροταφείο.
Σήμερα
Στο Εβραϊκό Μουσείο Ελλάδος στην Αθήνα, εκτίθεται το εσωτερικό της Ρωμανιώτικης συναγωγής της Πάτρας (1919).
Οστεΐνη
thumb|400px|Σχηματική αναπαράσταση της δομής των οστών. Η οργανική ουσία των οστών είναι η οστεΐνη σε αναλογία 35% περίπου. Η οστεΐνη συγκρατεί τα ανόργανα άλατα και δίνει στα οστά συνοχή και ευλυγισία. Στους νεαρούς ανθρώπους η οστεΐνη βρίσκεται σε μεγαλύτερη ποσότητα από τα ανόργανα άλατα.
Φυσικές ιδιότητες
Με την θέρμανση καίγονται μόνο οι οργανικές ουσίες, εξατμίζεται το νερό και παραμένουν οι ανόργανες ουσίες, τα άλατα.
Yemenia
Yemenia ( اليمنية   ) είναι  αεροπορική εταιρεία  της Υεμένης,  με έδρα τη Σαναά. Λειτουργεί προγραμματισμένες εσωτερικές και διεθνείς πτήσεις επιβατών με προορισμούς στην Αφρική και τη Μέση Ανατολή, καθώς την Ασία και την Ευρώπη από τους κόμβους της στο Διεθνές Αεροδρόμιο Sana'a και στο Διεθνές Αεροδρόμιο του Aden. Η Yemenia είναι μέλος του Οργανισμού Αραβικών Αερομεταφορέων.
Ιστορία
Η Yemenia είναι η αεροπορική εταιρεία που ιδρύθηκε το δεύτερο μισό της δεκαετίας του 1940.
Όταν η Αραβική Δημοκρατία της Υεμένης κηρύχθηκε το 1962, η Yemen Airlines εκδόθηκε στις 4 Αυγούστου του ίδιου έτους με νέα άδεια αερομεταφορών (η οποία παραμένει σε ισχύ μέχρι σήμερα). Το 1967, η αεροπορική εταιρεία εισήλθε σε συνεργασία με την United Arab Airlines, η οποία διήρκεσε μέχρι το 1972. Κατά τη διάρκεια αυτής της περιόδου, ήταν γνωστή ως Yemen Arab Airlines. δεξιά|μικρογραφία| Ένας πρώην Yemenia [[Boeing 727|Boeing 727-200 . ]] Τον Ιούλιο του 1980, το εργατικό δυναμικό ανερχόταν σε 750 άτομα και η προεδρία πραγματοποιήθηκε από τον Shaif M. Saeed. Μέχρι αυτή τη χρονική στιγμή, πέντε Boeing 727-200, δύο Boeing 737-200, ένα Douglas DC-6A και τρία DC-3 αποτελούσαν τον στόλο της αεροπορικής εταιρείας. Οι εγχώριες προγραμματισμένες υπηρεσίες μεταφοράς επιβατών συνδέουν τη Sana'a με τους Baydhan, Hodeida, Mareb και Taiz. Το Αμπού Ντάμπι, η Αθήνα, το Κάιρο, η Δαμασκός, το Ντάχραν, το Ντουμπάι, η Τζέντα, το Καράτσι, το Κουβέιτ, το Μουσκάτ, η Ρώμη και το Σάρτζα. Επίσης, αναλήφθηκαν υπηρεσίες φορτίου. Μέχρι τον Μάρτιο του 1985 μπήκαν στο στόλο δύο Dash 7 μαζί με πέντε Boeing 727-200 και ένα Boeing 737-200.